PRAVILNIK O PROMICANJU SPOZNAJE O ŠTETNOSTI UPORABE DUHANSKIH I SRODNIH PROIZVODA ZA ZDRAVLJE

OŠ Čista Velika, Čista Velika

Sukladno članku 35. Zakona o ograničavanju uporabe duhanskih i srodnih proizvoda (Narodne novine 45/17, 114/18) Školski odbor OŠ Čista Velika, Čista Velika, dana **7. lipnja 2019. godine** donio je:

**P R A V I L N I K**

**O PROMICANJU SPOZNAJE O ŠTETNOSTI**

**UPORABE DUHANSKIH I SRODNIH PROIZVODA ZA ZDRAVLJE**

**OPĆE ODREDBE**

**Članak 1.**

Ovim Pravilnikom se radi zaštite zdravlja, utvrđuju mjere za ograničavanje uporabe duhanskih i srodnih proizvoda, promiču spoznaje o štetnosti uporabe duhanskih i srodnih proizvoda, utvrđuju preventivne mjere protiv pušenja, te nadzor nad provedbom ovog Pravilnika.

**Članak 2.**

Pod pojmom duhanskih i srodnih proizvoda smatraju se: rezani duhan, cigarete, cigare, cigarilosi, duhan za lulu te duhan za žvakanje i šmrkanje, električne cigarete s nikotinskim punjenjem ili bez nikotinskog punjenja i vodene lule.

**Članak 3.**

Pod pojmom pušenja duhanskih i srodnih proizvoda podrazumijeva se uporaba duhanskih i srodnih proizvoda bez obzira da li je dim nastao izgaranjem duhana, udisanjem ili ne, čija je posljedica dokazano oštećenje zdravlja pušača i svih nepušača koji su izloženi duhanskom dimu.

**Članak 4.**

Znanstveno su dokazane pojave bolesti i oštećenja zdravlja - kao posljedica pušenja, koje štetno djeluje na zdravlje, pogoduje razvoju niza bolesti te skraćuju život pušača, ali i štetnog utjecaja na nepušače koji borave u zatvorenom prostoru u kojem se puši.

**MJERE ZA OGRANIČAVANJE UPORABE DUHANSKIH I SRODNIH PROIZVODA**

**Članak 5.**

Zabranjeno je pušenje u svim zatvorenim prostorijama Škole i na prostoru koji je udaljen manje od 20 metara od ulaza u zgradu Škole.

**Članak 6.**

Pojmom zatvorena prostorija Škole smatraju se: zbornica, učionice, hodnici, sanitarni prostori, predvorje Škole, ured ravnatelja, cjelokupni prostor uprave Škole, knjižnica, prostorije za odlaganje sredstava za čišćenje, te svi ostali prostori koji se nalaze unutar zidova cjelokupne školske zgrade.

**Članak 7**.

U zatvorenom prostoru i otvorenom prostoru škole koji su propisani člancima 5. i 6. ovog pravilnika ne smiju se nalaziti pepeljare koje služe za predmetnu uporabu.

**Članak 8.**

Oznake o zabrani pušenja trebaju biti istaknute na vidnim mjestima u Školi.

**PREVENTIVNE MJERE PROTIV PUŠENJA**

**Članak 9.**

Pod preventivnim mjerama protiv pušenja podrazumijevaju se sustavne i kontinuirane aktivnosti vezane uz promicanje spoznaja o štetnim posljedicama pušenja radi poboljšanja kvalitete života i očuvanju zdravlja.

**Članak 10.**

U svezi s člankom 9. ovog Pravilnika Škola je kao ustanova koja obavlja djelatnost odgoja i obrazovanja obvezna promicati spoznaje o štetnosti uporabe duhanskih i srodnih proizvoda za zdravlje među svim polaznicima Škole od prvog do četvrtog razreda srednje škole u okviru redovite naobrazbe.

**Članak 11.**

Odredbi ovog Pravilnika o apsolutnoj zabrani pušenja u Školi obvezni su se pridržavati svi zaposlenici Škole, učenici, roditelji te svi posjetitelji Škole.

**NADZOR**

**Članak 12.**

Ravnatelj Škole je odgovorna osoba za provedbu apsolutne zabrane pušenja u Školi kao ustanovi za odgoj i obrazovanje.

**Članak 13.**

Inspekcijski nadzor nad provedbom Zakona o ograničavanju uporabe duhanskih i srodnih proizvoda obavljaju, svaki u okviru svojega djelokruga propisanog zakonom, sanitarni inspektori, zdravstveni inspektori, prosvjetni inspektori, inspektori rada itd.

**Članak 14.**

Novčanom kaznom od 70.000,00 - 150.000,00 kuna kaznit će se za prekršaj Škola kao pravna osoba:

- za nepridržavanje odredbi o apsolutnoj zabrani pušenja odnosno ukoliko se dopusti pušenje u prostorijama Škole i na prostoru koji je udaljen manje od 20 m od ulaska u Školu

Novčanom kaznom od 5.000,00 - 15.000,00 kuna kaznit će se za prekršaj iz stavka 1. ovog članka i ravnatelj Škole kao odgovorna osoba u Školi.

**Članak 15.**

Novčanom kaznom u iznosu od 1.000,00 kuna inspektor će kazniti na mjestu izvršenja za prekršaj osobu koja:

- puši u zatvorenom prostoru Škole

- puši na prostoru koji je udaljen manje od 20 metara od ulaza u zgradu Škole.

**PRIJELAZNE I ZAVRŠNE ODREDBE**

**Članak 16.**

Stupanjem na snagu ovog Pravilnika prestaje važiti Pravilnik o načinu provođenja aktivnosti u školi na promicanju spoznaje o štetnosti uporabe duhanskih proizvoda za zdravlje, KLASA: 602-02/05-01, URBROJ: 2182.53-01-05-17 od 10.5.2005. godine.

**Članak 17.**

Ovaj Pravilnik stupa na snagu danom objavljivanja na oglasnoj ploči Škole.

KLASA: 003-05/19-01/04

URBROJ: 2181/1-12/1-6-01-19-1

Čista Velika, 4. lipnja 2019. godine

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Andrijana Šunjara, *prof.*

Pravilnik je objavljen na oglasnoj ploči Škole dana **8. lipnja 2019. godine**, te je isti dan stupio na snagu.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Marijan Belamarić